Í gegnum leikinn er hægt að vinna markvisst að eflingu alhliða þroska barnanna og þau eru hvött til að nota ímyndunarafl sitt , hugsun , sköpunargleði og skynjun til að uppgötva heiminn á sinn margvíslega hátt . Skynfæra - og hreyfileikir ; innan þessa flokks er hægt að skipta leikjunum niður í hreyfingu , tónlist , vatnsleiki og ferðir . Regluleikir Hópastarf : Í hópstarfi er börnunum skipt í hópa eftir aldri og þroska , í hverjum hóp eru 5 - 8 börn og einn til tveir umsjónarkennarar . Uppbygging hópastarfsins : Upphaf - börnin fara í hring , leiðast og heilsast , fara í orðaleiki , syngja eða fara með þulu . Upphitun - hreyfing , hreyfisöngvar eða stuttir leikir . Könnun - verkefni dagsins útskýrð . Aðalæfing - Það verkefni sem börnin vinna að hverju sinni . Frásögn - börnin fara í hring og segja frá því sem þau hafa verið að gera og hvað þeim finnst um verkefnið . Endir - börnin leiðast , kveðja og þakka fyrir stundina . Ekki er ætlast til þess að farið sé í alla þessa þætti hverju sinni , heldur valdir ákveðnir þættir hverju sinni . Gjarnan er farið inn með tónlistarvagn skólans þar sem börnin kynnast hljóðfærum og frum - og túlkunarþáttum tónlistar . Í þessum stundum eru börnin á svipuðum aldri . Þar geta þau hlaupið , hoppað , stokkið og klifrað . Leikvöllur skólans er vel fallinn til alls konar hreyfileikja , bæði sjálfsprottinna og skipulagðra . Ýmsir hlaupaleikir reyna verulega á þrótt barnanna og úthald , örva hjartslátt og blóðrás . Sumir foreldrar óska eftir inniveru fyrir börnin sín í því skyni að verja þau gegn veikindum , en það er ekkert sem bendir til þess að börn sýkist frekar í útilofti en innandyra . Börn sem dvelja langdvölum innandyra eru oft kulsælli og viðkvæmari en þau börn sem vön eru útiveru .